open-index/open-wikipedia-markdown huggingface dataset:
Bill (sang)

**«Bill»** er en amerikansk sang som høres i Akt II av Jerome Kerns og Oscar Hammerstein IIs musikal *[[Show Boat]]* fra 1927. Sangen ble skrevet til Kerns og P.G. Wodehouses musikal *[[Oh, Lady!]]* fra 1917 for at Vivianne Segal skulle fremføre den, men ble trukket tilbake, fordi den ble betraktet som for melankolsk for denne musikalen. Da Kern og Hammerstein II arbeidet med den alvorlige og litt tragiske *Show Boat* bestemte de at sangen ville være perfekt til nattklubbscenen i musikalen. Hammerstein reviderte Wodehouses originaltekst litt (skjønt han alltid gav fullstendig kreditering til Wodehause og ingen til seg selv). Sangen ble gitt til den virkelige nattklubbsangeren Helen Morgan, for at hun skulle synge den i rollen som mulatten Julie.

Sangen blir sunget kun én gang i musikalen, er høyst emosjonell og sangeren er formodentlig på grensen til å gråte. Den blir sunget i auditionscenen i Akt II. På Trocadero, en lokal nattklubb i Chicago, er Julie La Verne sanger. Hun er den tidligere *leading lady* på showbåten. Julie, som har blandet blod, har blitt varig overgitt av sin hvite ektemann, Steve Baker, årevis etter at de to ble tvunget til å forlate showbåten på grunn av deres torasete og ulovlige ekteskap.

Motløs har Julie begynt å drikke og raskt blitt en alkoholiker. På anmodning av Jim Green, sjefen for nattklubben, øver Julie på sangen «Bill», som er en kvinnes bekjennelse over en dyp kjærlighet til en mindre enn perfekt mann med navn Bill og det er klart at den følelsen som Julie legger i sangen skyldes det faktum at hun virkelig tenker på sin ektemann når hun synger. 

«Bill» ble én av Helen Morgans signatursanger. På scenen sang hun den i sin varemerkestil sittende på toppen av et piano. Selv om den kun blir sunget én gang i *Show Boat* og aldri blir gjentatt, har den blitt én av musikalens best kjente.

På film sang Helen Morgan den i innledningen til den delvise talefilmversjonen av *Show Boat* fra 1929 og i den klassiske filmversjonen fra 1936.

Lena Horne ble filmet mens hun sang den i Jerome Kern-biopicen *[[Till the Clouds Roll By]]*, men den scenen ble til slutt klippet bort.

Ava Gardner (som brukte den dubbete stemmen til Annette Warren) «sang» den i nyinnspillingen i Technicolor fra 1951.

Gösta Rybrant har skrevet en svensk tekst. Den svenske tittelen er også «Bill». Karin Juel, sang Per Brun-Lie, piano spilte den inn i Oslo i november 1951. Sangen ble utgitt i Norge på 78-platen His Master's Voice A.L.&nbsp;3196.

## Nynorsk versjon
Ragnvald Skrede har skrevet en nynorsk tekst. Den nynorske titelen er også «Bill».

### Innspilling
*Nora Brockstedt med Egil Monn-Iversen Tenorsaksofon: Erlig Andersen. Utgitt på 78-platen RCA NA&nbsp;1090 i 1957. 

## Referanser

*Bill, song (from "Show Boat"); Information from Answers.com
Nicole Vandier-Nicolas

**Nicole Vandier-Nicolas** (født 1908 i Frankrike, død 1987) var en fransk sinolog og filosof, som var professor i kinesisk sivilisasjon ved École nationale des langues orientales vivantes.

## Bibliografi
* *Sariputra et les six Maîtres d’erreur*. Fac-similé du manuscrit chinois 4524 de la Bibliothèque nationale, Paris, Imprimerie nationale, 1954.
* *Note sur les origines de l'écriture cursive en Chine* Note sur les origines de l'écriture cursive en Chine, Journal asiatique, 1959
* *Le Houa-Che de Mi Fou (1051–1107)* ou *Le Carnet d'un connaisseur à l'époque des Song du Nord*. Paris, Imprimerie Nationale, 1964, grand in-8, broché.
* *Le taoïsme*, Presses Universitaires de France – PUF, 1965 (coll. Mythes et religions, 55)
* *Bannières et peintures de Touen-houang conservés au musée Guimet*, Paris: Librairie A. Maisonneuve, 1974-1976
* *Esthétique et peinture de paysages en Chine : des origines aux Song*, Paris, Klincksieck, 1982 (L'Esprit et les formes).
* *Art et sagesse en Chine*, Presses Universitaires de France – PUF, 1985, coll. Dito  ISBN 978-2-13-039031-2 
* *Le Tch'an et l'art* in *Tch'an (Zen) : Racines et floraisons*, Paris, Les Deux Océans, Hermès, Nouvelle série 4, 1985
* *Peinture chinoise et tradition lettrée – Expression d'une civilisation*, Office du Livre, Fribourg, 1983, Le Seuil, Paris, 1983

*se også :*
* *Esthétique et mystique*, Hommage à Madame Nicole Vandier-Nicolas (sous la direction de Flora Blanchon), Cahiers d'études chinoises, n° 8, 1989. Publication du Centre de Recherches de l'Institut national des langues et civilisations orientales, 150 pages.

## Referanser
Grete Andrea Kvaal

**Grete Andrea Kvaal** (født 24. mars 1944 i Tromsø) er en norsk fotograf og kunstner.  

Kvaal har over flere år har arbeidet analogt med sort-hvitt fotografi. I de senere år har hun utforsket andre fotografiske teknikker. Hun har holdt flere separatutstillinger, og har i tillegg tatt initiativ til og vært ansvarlig for flere omfattende kunstprosjekter, som ofte har strukket seg over flere år. Samme prosjekt formidles gjerne på flere ulike måter; utstilling, film, forestilling, bok, multimedia.

## «Dagbok fra en avskjed»
I 2003 presenterte Kvaal filmen *Dagbok fra en avskjed*, som er basert på fotografier tatt i de siste månedene av livet til kunstnerens kusine., som døde av kreft. Filmen ble vist på Tromsø Internasjonale Filmfestival (TIFF), der den fikk hederlig omtale fra den internasjonale kritikerjuryen som representerte FIPRESCI. På Kortfilmfestivalen i Grimstad mottok Kvaal AVID-prisen for beste filmklipp.

## «ALLE MINE REIN KJENNER JEG/Karen Anna og hennes siida 1986-2020»
Høsten 2020 åpnet Kvaal separatutstillingen «ALLE MINE REIN KJENNER JEG/Karen Anna og hennes siida 1986-2020» på Halti kultursenter i Lyngen kommune i Nord-Troms. På utstillingen viste hun fotografier fra prosjektet «Karen Anna og hennes siida» (1986–1993) og kortfilmen *Alle mine rein kjenner jeg* (2020). I 2021 ble den samme utstillingen vist på Senter for nordlige folk i Samuelsberg,  Manndalen, Adde Zetterquist kunstgalleri i Saltdal kommune i Nordland, Storjord, Guovdageainnu Gilišillju / Kautokeino Bygdetun. I 2022 ble utstillingen vist på ArtiJuli, Kråkeslottet, Senja.

Bilder fra utstillingen ble i 2021 innkjøpt av Alta kommune til Alta Omsorgssenter. I 2022 kjøpte både Sametinget og Preus Museum/Det nasjonale fotomuseet inn bilder fra prosjektet. NRK kjøpte i 2021 inn dokumentarfilmen *Alle mine rein kjenner jeg*. Den ble vist på NRK TV den 6. februar 2022.    

## Verker (utvalg)

### Bøker
* 2001: *Karen Anna og hennes siida. Karen Anna ja su siida. Karen Anna and her siida*, Pax Forlag (2001) ISBN 82-530-2268-9

### Filmer
*2003: *Dagbok fra en avskjed*.
*2020: *Alle mine rein kjenner jeg. Buot iežan bohccuid dovddan* (kortfilm)

## Referanser


## Eksterne lenker
* Grete Andrea Kvaals nettsider Besøkt 19. april 2021.
*Om Grete Andrea Kvaal på nettstedet *100 Norwegian photographers*. Besøkt 19. april 2021.
Lampeland stasjon

**Lampeland stasjon** er en nedlagt jernbanestasjon på Numedalsbanen ved Lampeland i Flesberg kommune i Buskerud. Lampeland stasjon ligger 119,87 kilometer fra Oslo S og 10,5 kilometer fra Kongsberg stasjon.

## Historikk
Ekspedisjonsbygningen ble oppført i 1924, og stasjonen ble offisielt åpnet den 19. november 1927 sammen med resten av banen. Stasjonen fikk ny status som et ubetjent tidligere ekspedisjonssted i 1971, og i 1980 fikk Lampeland status som holdeplass med lastespor.

Passasjertrafikken ble vedtatt nedlagt på Numedalsbanen ved årsskiftet 1988/1989. Ekspedisjonsbygningen er i nyere tid blitt solgt til private eiere.

Ifølge sluttrapporten for anlegget av Numedalsbanen ble den doble vokterboligen fra Lampeland i 1940 tatt i bruk som stasjonsbygning ved Etna stasjon, men det viser seg å være feil. Det var i stedet den tilsvarende vokterboligen fra Midtstigen som ble flyttet til Etna.

Stasjonen hadde vannstender for etterfylling av vann på damplokomotiver. Vanncisternen er ennå synlig som en forhøyning i terrenget vis-à-vis stasjonsbygningen.

## Galleri

Fil:Lampeland-1.jpg|Lampeland nedlagte stasjon, oktober 2023
Fil:Lampeland-4.jpg|Lampeland stasjon


## Referanser


## Litteratur
*

## Eksterne lenker
*
Bøstad skole

**Bøstad skole** er en offentlig barne- og ungdomsskole på Borg i Vestvågøy kommune. Elever fra Haukland skole og Eltoft Montessoriskole går ungdomstrinnet ved Bøstad skole.

## Eksterne lenker
* Bøstad skole
* Eltoft Montessoriskole
Symphytognathidae

* Se systematisk inndeling

**Symphytognathidae** er en gruppe (familie) av edderkopper som tilhører undergruppen Entelegynae i gruppen Araneomorphae. Familien omfatter noen av de minste, om ikke de aller minste, edderkoppene.

## Utseende
Bittesmå edderkopper. Et par anatomiske særtrekk er at chelicerene er sammenvokst i alle fall ved roten, og at hunnens pedipalper er redusert til en en-leddet klubbe eller helt borte.

## Verdens minste edderkopp?
Arten *[[Patu digua]]* har hanner som bare er ca. 0,37&nbsp;mm lange, og dermed de minste kjente voksne edderkopper. Imidlertid finnes det andre arter der bare hunnene er kjent, og disse er bare litt større enn hannene av *P. digua*. Siden hunn-edderkopper vanligvis er markert større enn hanner av samme art, er det trolig at disse har enda mindre hanner.

## Levevis
Disse edderkoppene spinner små, flate hjulnett som har tallrike radier, mange av disse når ikke inn til sentrum i nettet,

## Utbredelse
Familien har en spredt utbredelse og forekommer i Sør- og Mellom-Amerika, deler av Afrika, Australia, Ny-Guinea, Indonesia, Japan og på øyer i Stillehavet.

## Systematisk inndeling / europeiske arter

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Entelegynae
******* Gruppe Orbicularia
******** Overfamilie Araneoidea
********* Familie **Symphytognathidae** Hickman, 1931
********** Slekten *[[Anapistula]]* Gertsch, 1941 — Sør- og Mellom-Amerika, Afrika, Asia, Australia
********** Slekten *[[Anapogonia]]* Simon, 1905 —  Java
********** Slekten *[[Crassignatha]]* Wunderlich, 1995 -Malaysia (nylig overført fra Mysmenidae)
********** Slekten *[[Curimagua]]* Forster & Platnick, 1977 —  Panama, Venezuela
********** Slekten *[[Globignatha]]* Balogh & Loksa, 1968 —  Brasil, Belize
********** Slekten *[[Patu (edderkopp)|Patu]]* Marples, 1951 —  Colombia, Oseania
********** Slekten *[[Symphytognatha]]* Hickman, 1931 —  fra Mexico til Brasil, Afrika, Australia, Ny-Guinea.

## Eksterne lenker
* 
* Tree of life, Symphytognathidae.
Arkitekturåret 1956

## Bygninger
* Allhelgonakyrkan i Göteborg ble innviet 3. november. Kirken er tegnet av arkitekt 	Olov Geggen. 
* Capitol Records Building fullføres i Hollywood, California, som verdens første runde kontorbygning, av arkitekt Welton Becket.
* Crown Hall fullføres ved Illinois Institute of Technology, Chicago, tegnet av Ludwig Mies van der Rohe.
* General Motors Technical Center, tegnet av Eero Saarinen, fullføres i Warren, Michigan.
* Luzjniki Stadion fullføres i Moskva, Russland, USSR.

* Latvian Academy of Sciences fullføres i byen Riga, tegnet av Lev Rudnev.
* Maisons Jaoul fullføres av Le Corbusier i Paris forstaden Neuilly-sur-Seine.
* Genghis Khans mausoleum fullføres som en kenotaf i Indre Mongolia, Folkerepublikken Kina.
* Torre Latinoamericana blir fullført i Mexico by, av arkitekt Augusto H. Alvarez.
* Vidhana Soudha, fullføres i Bangalore, India, tegnet av Kengal Hanumanthaiah.

## Priser
* AIA Gold Medal – Clarence S. Stein.
* Royal Gold Medal – Walter Gropius.
* Prix de Rome – Michel Folliasson.

## Fødsler
## Dødsfall

|-
|rowspan=2|Januar
| 17. || José Enrique Marrero Regalado ||  || arkitekt ||align=center|  ||align=center|1897 ||
|-
| 25. || Schak Bull ||  || arkitekt ||align=center|97 ||align=center|1858 ||  

|Februar
| 9. || Bent Helweg-Møller ||  || arkitekt ||align=center|  ||align=center|1883 ||
|-
|Mars
| 14. || Lars Sonck ||  || arkitekt ||align=center|  ||align=center|1870 ||

|April
| 26. || Gustav Oelsner ||  || arkitekt og byplanlegger ||align=center|  ||align=center|1879 ||
|-
|rowspan=2|Mai
| 7. || Josef Hoffmann ||  || arkitekt ||align=center|  ||align=center|1870 ||
|-
| || August Albertsen ||  || arkitekt ||align=center|79 ||align=center|1877 || 

|September
| 8. || Oskar Kaufmann ||  || arkitekt ||align=center|  ||align=center|1873 ||
|-
|Oktober
| 14. || Benno von Arent ||  || arkitekt under det tredje riket ||align=center|  ||align=center|1898 ||

|rowspan=2|Desember
| 20. || Paul Bonatz ||  || arkitekt ||align=center|  ||align=center|1877 || 

| 23. || Josep Puig i Cadafalch ||  || arkitekt ||align=center|89 ||align=center|1867 || 
|}
## Bildegalleri

Schak_Bull.jpg|Schak Bull(1858–1956)
Audouard-PuigCadafalch-0316.jpg|Josep Puig i Cadafalch(1867–1956)


## Referanser
Chelicer

**Chelicerer** betegner det første paret av munndeler hos gruppen chelicerater, som omfatter edderkoppdyr, havedderkopper og dolkhaler, samt den utdødde gruppen sjøskorpioner. Chelicerene er vanligvis korte og kraftige. Hos for eksempel dolkhaler, skorpioner, vevkjerringer og midd ender chelicerene i en klo, hos dolkhalene er de ganske beinlignende. Hos edderkopper er chelicerene mer eller mindre firkantede og ender i en enkelt, lang giftklo. De aller fleste edderkopper har giftkjertler som ligger inne i cheliceren. Chelicerene brukes mest til å rive opp maten, bortsett fra hos edderkoppene der de har blitt angrepsvåpen. Noen edderkopper bruker dem også til å grave med. Hos edderkoppene kan giftkloa være rettet enten bakover og nedover (Mesothelae, Mygalomorphae og gruppene amblypyger og Uropygi) eller innover mot midten (Araneomorphae). Hos mosskorpioner inneholder chelicerene spinnkjertler som produserer silke.
Hier encore

**«Hier encore»** er en fransk sang skrevet av Charles Aznavour og Georges Garvarentz. Aznavours versjon ble utgitt på EP-platen *Que c'est triste Venise* (Barclay 70&nbsp;681) i september 1964.

Sangen ble deretter utgitt på engelsk med tekst av Herbert Kretzmer («Yesterday, When I Was Young»), på italiensk med tekst av Mogol og Alberto Testa («Íeri si») og på spansk («Ayer Aún»).

## Engelskspråklige innspillinger
*Roy Clark. Utgitt på singlen Dot Records 45&nbsp;17246 i 1969
*Charles Aznavour

## Italiensk innspilling
*Charles Aznavour (Utgitt på LP-platen *...E fu subito Aznavour...* (Barclay BRC&nbsp;60015) i 1970

## Notabel duett
Aznavour fremførte denne sangen med Patrick Bruel i en liveopptreden. Denne versjonen kan høres på dobbelt-CD-platen *40 chansons d'or*. 

## Norsk versjon
Even Lorch Falch har skrevet en norsk tekst. På norsk bærer den tittelen «Jeg var ung engang».

### Innspilling
*Stein Ingebrigtsen. Utgitt på singlen RCA NA&nbsp;1380 i 1970.

## Referanser
Pedipalp

**Pedipalper** betegner det andre paret av munn-ekstremiteter hos gruppen chelicerater, som omfatter edderkoppdyr, havedderkopper og dolkhaler, samt den utdødde gruppen sjøskorpioner. Pedipalpener er oftest lange og beinlignende, noen ganger nesten like lange som de egentlige beina lenger bak. Vanligvis har de primært en følerfunksjon, liksom antennene hos insekter. Hos skorpioner og mosskorpioner er pedipalpene utformet som kraftige klør og brukes til å gripe og rive i stykker byttedyr. Hos mosskorpionene har pedipalpene også giftkjertler, mens skorpionene bruker brodden på halespissen til dette. Også hos svepeskorpioner (Thelyphonida) er pedipalpene grove og klolignende.

Hos hanner av edderkopper har pedipalpene fått en annen funksjon: de er blitt sekundære kjønnsorganer. Pedipalpen inneholder en blære for oppbevaring av sæd og en sprøytelignende struktur for å få denne inn i hunnene kjønnsåpning, epigynet. I tillegg ofte ulike hjelpestrukturer som kan bidra til å åpne hunnens kjønnsorganer, stimulere henne eller muligens også fjerne sæd plassert der av andre hanner. I tillegg bruker mange hann-edderkoppene pedipalpene som signalflagg, der de gjerne er i kontrastfarger relativt til resten av dyret.

## Referanser
Relics

***Relics*** er et samlealbum fra det britiske rockebandet Pink Floyd. 

Albumet ble gitt ut 14. mai 1971 i Storbritannia og 15. juli samme år i USA. Utgivelsen ble gjort etter den store suksessen med albumet *[[Atom Heart Mother]]*, som lenge lå på 1.-plass på britiske lister. Albumet inneholder sanger fra perioden 1967&ndash;69. 5 spor på albumet var tidligere bare utgitt på singler, to ble hentet fra debutalbumet *[[The Piper at the Gates of Dawn]]*, én fra *[[A Saucerful of Secrets]]*, og to fra *[[Music from the Film More|More]]*. Albumet inneholder også en «ny» sang, «Biding My Time», som ble spilt inn i 1969 som del av stykket *[[The Man and the Journey]]*, men som ikke tidligere var utgitt.

## Sporliste
# «Arnold Layne» (Barrett) – 2:56 (singel fra 1967)
# «Interstellar Overdrive» (Barrett/Waters/Wright/Mason) – 9:43 (fra *[[The Piper at the Gates of Dawn]]*, 1967)
# «See Emily Play» (Barrett) – 2:53 (singel, 1967)
# «Remember a Day» ((Wright) – 4:29 (fra *[[A Saucerful of Secrets]]*, 1968)
# «Paintbox» (Wright) – 3:33 (B-side av «Apples and Oranges», 1967)
# «Julia Dream» (Waters) – 2:37 (B-side av «It Would Be So Nice», 1968)
# «Careful with That Axe, Eugene» (Gilmour/Waters/Wright/Mason) – 5:45 (B-side av «Point Me at the Sky», 1968)
# «Cirrus Minor» (Waters) – 5:18 (fra *[[Music from the Film More|More]]*, 1969)
# «The Nile Song» (Waters) – 3:25 (fra *More*, 1969)
# «Biding My Time» (Waters) – 5:18 (ikke tidligere utgitt, innspilt 1969)
# «Bike» (Barrett) – 3:21 (fra *The Piper at the Gates of Dawn*, 1967)

## Eksterne lenker
*
Arkitekturåret 1736

**Arkitekturåret 1736** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1736.

## Bygninger
* Karlskirche i Wien fullføres.
* Khan Sulayman Pasha i Damaskus blir fullført.

## Priser
*Prix de Rome: Jean-Louis Pollevert (første pris); Gabriel Pierre Martin Dumont (tredje pris).

## Fødsler
*21. mars - Claude-Nicolas Ledoux, fransk arkitekt (død 1806)
*Svend Aspaas, norsk byggmester, arkitekt og kirkebygger (død 1816)
* Christian Joseph Zuber, dansk arkitekt (død 1802)
## Dødsfall
* 31. januar – Filippo Juvara, italiensk arkitekt (født 1678)
* 25. mars – Nicholas Hawksmoor, britisk arkitekt (født 1661)
Karim Ziani

**Karim Ziani** (født 17. august 1982 i Sèvres) er en franskfødt algersk fotballspiller som spiller forsvar for den tyske Bundesliga-klubben VfL Wolfsburg. Han er tatt ut i s tropp til Fotball-VM i 2010.

Ziani har tidligere spilt for Troyes AC, FC Lorient, FC Sochaux-Montbéliard og Marseille.

## Eksterne lenker
*
Nedtagelsen fra korset (van der Weyden)

**Nedtagelsen fra korset** av Rogier van der Weyden (1399–1464) er en altertavle fra ca 1435, på bestilling fra et laug eller en losje i Leuven, til et kapell der.

Motivet er plassert i et ikke-realistisk landskap, ved at scenen er lagt inne i et avgrenset interiør med tre markerte vegger som lukker scenen inne. Bildet er i nesten naturlig størrelse (220x260 cm), og kan med sin plassering i en sceneaktig ramme minne om tablåer eller skulpturgrupper.

Bildet viser en gruppe personer, samlet rundt den scenen fra Jesu lidelseshistorie hvor Jesu nærmeste venner tar hans døde kropp ned fra korset for å stelle og gravlegge den. Åtte av de ti personene er kjent ved navn, enten fra Bibelen, eller fra Maria-tradisjonen. Fra venstre mot høyre er det Maria Cleophas (jomfru Marias halvsøster), apostelen Johannes, Maria Salomé (også en halvsøster, og mor til Sebedeussønnene), Maria Jesu mor (halvt liggende), Jesus, Nikodemus, en tjener, Josef fra Arimatea, en tjener og Maria Magdalena. Personene er gjennom blikkretning og bevegelser samlet rundt to deler av motivet: Marias sorgreaksjon, og håndteringen av Jesu legeme.

Komposisjonen er balansert gjennom Johannes og Maria Magdalenas bevegelser, som framstår som symmetriske. Også Jesus og jomfru Maria har en posisjon som virker gjentagende og identisk. Personene bak dem bøyer seg i en viss rytme enten til høyre eller til venstre. Mange har pekt på at Weydens altertavle gjengir og uttrykker menneskenes sorg meget intenst og variert. Maleriet viser påfallende uttrykk for subjektiv sorgfølelse, uttrykt gjennom tårer, ansiktsuttrykk og kroppsholdning, både hos Johannes, og hos alle de fire kvinnene. I kontrast til dette står for så vidt den verdig resignerte holdningen som Nikodemus og Josef er tildelt. 
## Se også
* Dommedag (van der Weyden)
## Referanser
Stranger in Paradise

**«Stranger in Paradise»** er en populærmusikksang fra musikalen *[[Kismet]]* (1953) og er kreditert Robert Wright og George Forrest. I likhet med all musikk i den musikalen er melodien basert på musikk komponert av Alexander Borodin, i dette tilfellet «Jomfruenes glidende dans» fra «Polovetiske danser».

Richard Kiley og Doretta Morrow (i rollene som The Caliph og Marsinah) fremførte sangen i den opprinnelige rollebesetningen av *Kismet*.

Vic Damone og Ann Blyth fremførte sangen i filmen fra 1955.

Den mest populære versjonen ble sunget av Tony Bennett, men versjonene med The Four Aces og Tony Martin var også populære i 1954. Bennetts versjon nådde førsteplassen på den britiske singlelisten i mai 1954. Det var ikke før i 1955 at *Kismet* og således sangene fra musikalen kom til London.

## Coverversjoner
*Sarah Brightman
*Ray Conniff
*Curtis Counce
*Isaac Hayes
*Wes Montgomery
*Saint Etienne
*George Shearing
*Keeley Smith
*Sun Ra
*The Supremes (På albumet *I Hear a Symphony*)

## Norsk versjon
Egil Monn-Iversen har skrevet en norsk tekst. På norsk bærer den tittelen «Fremmed i Lykkeland».

### Innspilling
*Nora Brockstedt, Egil Monn-Iversens orkester. Utgitt på 78-platen RCA NA&nbsp;1083.

## I videospill
Sangen var med i videospillet *[[Jikkyō Oshaberi Parodius]]* for PlayStation. Ikke bare forekommer den som bakgrunnsmusikk i *Parodius*, den var også med i *Ape Escape 3* på Saru-Mons (Immobile) Castle stage.

## Annet
I filmen *[[Breakfast for Champions]]* fra 1999, basert på Kurt Vonneguts roman med samme navn, ble sangen  anvendt som tilbakevendende motiv.

Den forekom også i en anime, *Zettai Shōnen*, som ringetone.

## Referanser
Minoru Takeuchi

**Minoru Takeuchi** (japansk: 竹内実 *Takeuchi Minoru*, født 12. juni 1923 i Zhangdian i Shandong i Kina, død 30. juli 2013) var en japansk sinolog innen kinesisk litteratur og kinesisk samfunn, æresprofessor ved Universitetet i Kyoto og tidligere professor ved Ritsumeikan-universitetet.

Han gjorde sin militærtjeneste i Japan. Han studerte kinesisk litteratur i Kyoto og ved Universitetet i Tokyo.

Takeuchi publiserte sin første vitenskapelige artikkel i 1946 og skrev gjennom sitt liv 218 bøker, 1431 vitenskapelige artikler, i tillegg til utallige avis- og tidsskriftartikler.
## Referanser
Malatya

**Malatya** (armensk: Մալաթիա, *Malat'ya*; gresk: Μαλάτεια, *Malateia*; kurdisk:*Mêlêtî*; gammelsyrisk: ܡܠܝܛܝܢܐ‎ Malīṭīná) er en by i Malatyaprovinsen i Tyrkia. Den ligger ved foten av Taurusfjellene. Per 2010 bodde det rundt 401 705 mennesker i byen.

Stedet for byen har vært bosatt for tusenvis av år. Assyrerne kalte byen for Meliddu, og som en følge av den romerske ekspansjonen mot øst, ble byen omdøpt til Melitene på latin. Stedet for oldtidens Malatya ligger noen få km fra den moderne byen i hva som i dag er landsbyen Arslantepe og nær det avhengige distriktssenteret Battalgazi. Dagens Battalgazi var lokaliteten av byen Malatya fram til 1800-tallet da en gradvis forflytning av byen til dagens tredje lokalisering begynte. Battalgazis offisielle navn var Eskimalatya («Gamle Malatya»); inntil nylig var det et navn som kun ble benyttet lokalt.

## Klima

Malatya har et steppeklima med varme og tørre somre, og kalde og snørike vintre. Den høyeste dokumenterte temperaturen var 42.2 °C den 31. juli 2000. Den laveste dokumenterte temperaturen var -19 °C den 27. desember 2002.

## Utdannelse
Universitet İnönü, et av de største universitetene i den østlige regionen av Tyrkia, er lokalisert i Malatya. Det ble etablert i 1975 og har tre institutter og ni fakulteter på sin kampus, og med mer enn 2500 ansatte og 20 000 studenter. Dets store kampus ligger i den sørlige delen av Malatya. Det er også 162 videregående skoler i Malatya.

## Sport

Malatyas offisielle lag er Malatyaspor i fargene rød og gul. Laget kjemper per 2012 i andre divisjon. Lagets stadion er Malatya İnönü Stadium som ligger byens sentrum. Byens andre lag er Malatya Belediyespor med fargene grønn og oransje og kjemper for tiden i tredje divisjon.

## Festivaler
Markedet i Malatya og Aprikosfestivalene har blitt holdt siden 1978 hvert eneste år i juli for å fremme byen og aprikoser, og for at produsenter skal ha et møtested. I løpet av festivalene er det ulike sportsaktiviteter, konserter og aprikoskonkurranser.

Når det ikke feires for aprikosen, er det en festival for kirsebær ved distriktet Yeşilyurt i Malatya og for druer i distriktet Arapgir. Det skjer også årlig.

## Referanser


## Eksterne lenker
* «Malatya», Malatya RSS
Philip Sparke

**Philip Sparke** (født 1951) er en britisk komponist. 

Sparke studerte komposisjon, trompet og piano ved Royal College of Music. Han er mest kjent for sine komposisjoner for brassband og janitsjarkorps. Flere av hans verker har blitt benyttet som pliktnummer i forbindelse med europamesterskapet for brassband og norgesmesterskap i brass. Sparke regnes blant de mest betydningsfulle komponistene innen sin genre. I 2000 ble Philip Sparke tildelt Iles-medaljen for betydelige bidrag til brassbandbevegelsen.

## Musikk for brassband

*The Land of the Long White Cloud – Aotearoa* ble bestilt av the New Zealand Brass Band Association til sin nasjonale konkurranse i 1980, og skulle også markeres ensemblets 100 år med nasjonale brass band-konkurranser. Stykket var Sparkes første store bestillingsverk for brassband og ble allerede samme år også valgt som pliktnummer i EM, og igjen valgt som pliktnummer i NM i 1982. Som en følge av suksessen med The Land of the Long White Cloud ble det stadig flere bestillinger fra ulike konkurranser for Philip Sparke og korpsene fant stor glede av å spille hans musikk, samtidig som også publikum likte det de hørte. Philip Sparkes store produksjon omfatter verk på ulikt vanskelighetsnivå, men som har alle til felles at de har funnet gjenklang hos korps over hele verden.

På bestilling av Brevik Musikkorps og i anledning 400-årsjubileet for Cort Adelers fødsel i Brevik (16. desember 1622) komponerte han *The Eagle’s Quest* i 2022.

## Utvalgte verk

## Referanser


## Eksterne lenker
* 
*
Bebudelsen (Campin)

**«Bebudelsen»**, også kalt **«Merode altertavle»** og **«Mérodealteret»**,  er en altertavle malt av Robert Campin (1375–1444) som triptyk i 1425/28. Det er antagelig bestilt til et alter i et privathjem da det er forholdsvis lite. Triptykets midtfelt viser Bebudelsen med erkeengelen Gabriel og jomfru Maria, mens det venstre sidefeltet viser ekteparet som bestilte maleriet. Til høyre ser vi Josef i snekkerverkstedet. 
## Motiv

Sammenlignet med andre tidlige, nederlandske malerier viser «Merode altertavle» en mindre virkelighetstro gjengivelse av motivet, bemerk for eksempel fraværet av skygge tross påfallende plastisitet nettopp dannet gjennom spillet mellom lys og mørke. Likevel er også dette bildet et overgangsverk mellom en middelaldersk religiøs, ikke-realistisk kirkekunst og en visuelt realistisk renessansekunst. Her er bebudelsen for første gang satt inn i en sammenheng fra samtiden. Interiøret i sentralfeltet er en troverdig gjengivelse av inventar og innredning i en samtidig bolig. I rommet sees for eksempel kostbarheter som en posebok hos den fromme, bibellesende jomfruen og en bok på en bokpung på bordet. På samme måte er eksteriøret i sidefeltene – i høyrefeltet motivet utenfor vinduet – et realistisk grep. Ja, selve løsningen med å gjengi et landskap utenfor rommet er et grep med realistiske intensjoner. 

Samtidig har de fleste elementene i bildet en symbolsk betydning. Marias renhet understrekes ikke bare av liljen på bordet, av kobberkjelen og av håndkleet, men også av den «lukkede haven» i venstrefeltet. De utskårede løvefigurene på benkestolpene kan alludere til «Løven av Juda»: Jesus Kristus; og hos Josef kan en musefelle på arbeidsbenken oppfattes som en henvisning til Augustins ord om «korset som djevelens musefelle».

## Referanser


## Eksterne lenker
* 
* Metropolitan Museum
Flåte (marine)

**Flåte** (norrønt: *floti*, «noe som flyter»; beslektet med flyte) har flere betydninger: 

# Sjøfart: Enkel flat og bred farkost som stakes fram eller driver på vann; flyteplattform til et bestemt formål; redningsflåte.
# Sjømilitært: et lands samlede antall krigsskip; krigsflåte. Det kan også benyttes om samlet antall skip som eies av en stat eller et rederi.
# Flåte i bygningsfag: Fundament som har større flate enn bygningen i form av en plattform av tømmer, betong og lignende.
#Det tilsvarende begrepet på engelsk, *fleet* (fra angelsaksisk *fleot*), har samme betydning som på norsk. Det angelsaksiske ordet betydde også «elvemunning, innløp, vannstrøm», spesielt den som går ut i Themsen nær Ludgate Hill, som ga navnet sitt til Fleet Street (lokaliseringen til engelske avis- og magasinhus, derav bruken metonymisk siden minst 1882 generelt for «den engelske pressen»).

## Marineflåte
En marineflåte er den største operative formasjonen av krigsskip i en marine, vanligvis underlagt én kommando og organisert for strategiske oppdrag. Mens moderne flåter er permanente styrker med flere roller (f.eks. angrepsgrupper), var historiske flåter ofte samlinger av skip *[[ad hoc]]* for særskilte kampanjer. Begrepet «flåte» kan også synonymt referere til en nasjons hele marine, spesielt i mindre maritime styrker.

Flåter har formet geopolitikk siden antikken – fra flåtene med triremer i Athen til dagens atomdrevne hangarskipsgrupper – og muliggjort maktprojeksjon, handelsbeskyttelse og avskrekking. Multinasjonale flåter, som NATOs stående maritime grupper, demonstrerer sin fortsatte diplomatisk-militære rolle.

*Armada* er det spanske og portugisiske ordet for marineflåte. Se artikkel om Den spanske armada.

## Referanser


## Eksterne lenker
*
(The Same Thing Happens with) The Birds and the Bees

**«(TheSame Thing Happens with) The Birds and the Bees»** er en amerikansk sang med melodi av Harry Warren og tekst av Mack David. Den ble publisert i 1956. Sangen ble skrevet til musikalfilmen *[[The Birds and the Bees]]*, hvor den ble fremført av George Gobel og Mitzi Gaynor. Den har blitt spilt inn på plate av et antall artister, innbefattet Barbara Lyon.

## Norsk versjon
Arne Bendiksen har skrevet en norsk tekst.

### Innspillinger

Arrangør for Nystrands versjon var Ragnar Danielsen.

De to RCA-platene er samme innspilling.

## Listeplassering
Alma Cogans versjon nådde den britiske singlelisten  og 14. juli 1956 og lå der i fire uker med nummer 25 som høyeste plassering.

## Referanser
Dean Goffin

**Dean Goffin** (født 9. juli 1916 i Wellington, død 1984) var en komponist fra New Zealand.
Goffin var tilknyttet Frelsesarmeen.

## Utvalgte verk
* *Symphony of Thanksgiving*
* *My Strength My Tower*
* *Rhapsody in Brass*
* *Light of the World*

## Referanser


## Eksterne lenker
* www.classicalarchives.com
Jan Fischer

**Jan Fischer** (født 1951) er en tsjekkisk samfunnsøkonom og statistiker. Han var Tsjekkias statsminister fra 8. mai 2009 til 28. juni 2010.

Fischer ble født i Praha i en jødisk familie. Han fullførte utdanningen sin ved det økonomiske universitetet i Praha i 1974. Fra 1980 til 1989 var han medlem i Det tsjekkoslovakiske kommunistpartiet. Etter studiet jobbet han i det tsjekkoslovakiske statistiske sentralbyrået, som han var leder for fra 1990 til splittingen av landet i 1993. I april 2003 ble han leder for det statistiske sentralbyrået i Tsjekkia (*Český statistický úřad*).

Etter at regjeringen til Mirek Topolánek falt i mars 2009 fikk Fischer i oppdrag å danne ei partiuavhengig regjering av eksperter. Regjeringen ble innsatt den 8. mai. Fischer overtok dermed også den rullerende stillingen som formann for Det europeiske råd fram til 30. juni 2009.

## Referanser
Xiong Xianghui

**Xiong Xianghui** (født 12. april 1919 i Fengyang i provinsen Anhui i Kina, død 9. september 2005 i Beijing) var en kinesisk spion og senere diplomathttp://www1.fmprc.gov.cn/eng/ziliao/wjrw/3607/3614/t25396.htm . Han spilte en rolle i de kinesiske kommunisters seier over Kuomintang under den kinesiske borgerkrig, var senere en av statsminister Zhou Enlais rådgivere, tilknyttet Folkerepublikken Kinas diplomati, og bidro til å berede grunnen for bedrede sino-amerikanske relasjoner.

## Eksterne lenker
* Guardians nekrolog
* China Dailys nekrolog
* https://web.archive.org/web/20080905164534/http://www.shm.com.cn/tabloid/2008-06/03/content_2312653.htm 熊向晖在周恩来总理的直接安排下，担任胡贴身副官、机要秘书长达十二年，并一直和周总理保持直接的单线联系。对于熊向晖在抗战中的作用，毛泽东称赞说：“他一人可以顶几个师”。
Liste over byer i Afghanistan

Dette er en **liste over byer i [[Afghanistan]]**. Den gir oversikt over utviklingen i folketallet i de større byene. 

Den klart største agglomerasjonen i Afghanistan er Kabul med et innbyggertall på  3&nbsp;138&nbsp;100 (pr. 21. september 2006). Dermed bor ca. 14&nbsp;% av landets befolkning i hovedstadsregionen. 

Alle byer med mer enn 10&nbsp;000 innbyggere er oppført i den følgende tabellen. Norsk transkripsjon av navn på afghanske byer er brukt, i tillegg til det persiske navnet. Innbyggertallene er fra den offisielle folketellingen 23. juni 1979 og en offisiell beregning fra 21. september 2006, utført av Sentralkontoret for statistikk i Afghanistan samt ministeriet for landlig rehabilitering og utvikling i Afghanistan. Folketallet i tabellen nedenfor gjelder for innbyggere innenfor bygrensene, og ikke innbyggere som bor i det geografiske området rundt byene.

*Kilde: Central Statistics Office of Afghanistan*

## Referanser


## Eksterne lenker
*  Central Statistics Office of Afghanistan
*  Afghanistan: largest cities and towns and statistics of their population - world-gazetter.com
Are You Sure?

«**Are You Sure?**» (norsk oversettelse: *er du sikker?*) er en britisk popsang fra 1961 som ble fremført av duoen The Allisons. Sangen var Storbritannias bidrag i Eurovision Song Contest 1961 og kom på andreplass. The Allisons, akkompagnert av Harry Robinson, spilte inn sangen. Den ble utgitt på singelen Fontana 267&nbsp;139&nbsp;TH A.294. Singlen solgte i over én million eksemplarer, noe som kvalifiserte til en gullplate. «Are You Sure?» er den første Eurovision-sangen som toppet norske VG-lista. Melodi og tekst er skrevet av Bob og John Allison, medlemmer av duoen The Allisons. 

I Eurovision Song Contest 18. mars 1961 var «Are You Sure?» det femtende bidraget ut på scenen. Da avstemningen var over, hadde sangen fått 24 poeng og havnet på en andreplass.

## Norsk versjon
C.C. Bøyesen har skrevet en norsk tekst. På norsk bærer den tittelen «Er du sikker».

### Innspilling
*Kurt Foss og Reidar Bøe, Kjell Karlsens orkester. Utgitt på singelen RCA NA&nbsp;45-1041 i 1961.

## Listeplasseringer

## Referanser

## Eksterne lenker
*Eurovision Song Contest 1961
Bach an der Donau

**Bach an der Donau** (alternativt: Bach a.d.Donau) er en kommune i Landkreis Regensburg  i Oberpfalz og medlem av forvaltningssamarbeidet Donaustauf.

## Geografi
Bach an der Donau befinner seg som navnet tilsier ved Donau, sørøst for byen Regensburg. 

## Historie
Kommunens navn er avledet av bekken Perlbach ved landsbyen Bach (norsk: bekk). Inntil 1803 hørte kommunens område til Hochstift Regensburg. Stedet har vært kjent som vindistrikt helt siden middelalderen og hadde i det 15. århundret et vinmesterkontor. Idag produseres i mindre skala vin under varemerket *Regensburger Landwein*.

## Eksterne lenker
* 
* Kommunevåpenets historie på Haus der Bayerischen Geschichte
Goff Richards

**Godfrey «Goff» Richards** (født 18. august 1944 i St. Minver i Cornwall, død 25. juni 2011) var en engelsk komponist, musikkpedagog og dirigent.

Richards, som studerte ved Royal College of Music og *University of Reading*, er mest kjent for sine komposisjoner for brassband.

I 2015 ble Richards posthumt tildelt Iles-medaljen for betydelige bidrag til brassbandbevegelsen.

## Utvalgte verk
* *Fanfare for a New Age*
* *Barnard Castle* 
* *A Saddleworth Festival Overture*
* *Oceans*
* *Three Saints*

## Referanser


## Eksterne lenker
* www.nationalbrassbandchampionships.com - About Goff Richards (Engelsk)
Ljubosejevka

**Ljubosejevka** (russisk: Любосе́евка) er ei elv i Moskva oblast i Russland. Den er ei venstre sideelv til Vorja. Elva er 12&nbsp;km lang.

## Kilder
* *Вагнер Б. Б.* Реки и озера Подмосковья.&nbsp;— М.: Вече, 2007.&nbsp;— С. С. 224—228. ISBN 5-9533-1885-5. 

## Eksterne lenker
*
Løten Fotballklubb

**Løten Fotballklubb** er et fotballag fra Løten i Innlandet, som spiller i 4. divisjon i regionen Indre Østland Fotballkrets.  Klubben har en kunstgressbane som sto klar høsten 2009.

## Tabellen

## Divisjonsutvikling

## Kjente spillere
* Rune Buer Johansen
* Marius Holt
* Tom Vidar Martinsen
* Aleksander Woo Enger
* Marcus Pedersen

## Meritter
### Kretsmesterskap
* **[[4. divisjon fotball for menn|4. divisjon, Indre Østland]]:** (2017)

## Eksterne lenker
*
Hahnenklee

**Hahnenklee** er en tysk landsby som ligger nord i den vestlige delen av Harz-fjellene sørvest for Goslar, i delstaten Niedersachsen. 

Landsbyen er kjent for blant annet Hahnenklee stavkirke som lokalt blir reklamert som en «norsk» stavkirke. Forbildet for denne kirken er Borgund stavkirke i Sogn, men er ingen kopi av denne. 

Landsbyen ligger cirka 560 meter over havet. Landsbyen er også kjent for å ha fjelltoppen Bocksberg i sin nærhet, tidligere kalt Bloksberg.

## Eksterne lenker
*
Oslo Nye Sparebank

**Oslo Nye Sparebank** var en sparebank stiftet i 1921 og som ble fusjonert med Vestlandsbanken (senere fusjonert inn i Fokus Bank) i 1975. Banken hadde nynorsk som forretningsmål, og var en viktig del av de nynorske forretningstiltakene som ble startet i mellomkrigstida.

Banken ble opprettet etter initiativ fra  Bondeungdomslaget i Oslo, som også bidro med halvparten av grunnfondet til sparebanken. Halvparten av forstanderskapet i banken skulle velges blant innskytere som også var medlemmer i Bondeungdomslaget. Bakgrunnen for den nye banken var i realiteten pensjons- og sparekassenemndene i Bondeungdomslaget som ble slått sammen til ei nemnd som skulle finne en løsning på finansspørsmål for laget og medlemmene. Ildsjelene bak tiltaket ønsket både å fremme sparetanken blant ungdom og styrke nynorsken i forretningslivet. I tillegg kunne en slik nynorskbank gi et trygt og sikkert økonomisk grunnlag for målreisinga og alle forretningstiltaka i målrørsla.

I første omgang var det nok med en liten bank som kunne ha oppe noen ettermiddager i uka. Det var en sparebank til allmennyttige føremål man ønsket seg, og ikke en forretningsbank som gav utbytte til eierne. Det var Bondeungdomslaget selv som forberedte saken sammen med de andre nynorskinstitusjonene og -organisasjonene i Oslo.

I 1958 var grunnfondet til banken 270 000 kr (tilsvarer 3,1 mill 2010-kroner) og forvaltningsmidlene 6,67 mill kr (tilsvarer 65,1 mill. 2010-kroner).

## Oslo Nye Sparebanks Fond

Vestlandsbanken kjøpte opp Oslo Nye Sparebank i 1975. Kjøpssummen var 1,1 mill kr (tilsvarer 5,3 mill 2010-kroner), og denne summen ble til grunnkapitalen i Oslo Nye Sparebanks Fond. Fondet er i dag på ca 3,5 mill kr.

Oslo Nye Sparebanks Fond har som formål å gi støtte til slike tiltak som sparebanker vanligvis støtter, men særlig tiltak som er til gavn for innflyttere eller organisasjonene deres i Oslo eller nabokommunene. Fondet gir bare tilskudd til nynorsktiltak.

Fondet har et styre med fire medlemmer. Styret i Bondeungdomslaget i Oslo, styret i Noregs Mållag, styret i Sparebankforeningen og Kredittilsynet utpeker ett medlem hver, med personlig varamedlem. Administrasjonen i Norsk Barneblad fungerer som sekretariat for fondet.

## Referanser


## Eksterne lenker
* Oslo Nye Sparebanks Fond
My Coloring Book

**«My Coloring Book»** er en amerikansk sang med melodi av John Kander og tekst av Fred Ebb.

## Barbra Streisands versjon
Sangen ble arrangert og dirigert av Bob Mersey. Den ble utgitt som Streisands andre single (Columbia 4-42648) i november 1962. B-siden var «Lover Come Back to Me»

Den ble produsert av Mike Berniker og spilt inn før Streisands første albumsessions. Den ble sendt til radiostasjoner.

Denne versjonen ble gjenutgitt som single i mars 1965 som en del av «Hall of Fame»-serien med «Happy Days Are Here Again» på B-siden. Den var også spilt inn i 1962.

Streisand gjeninnspilte senere sangen. Den ble utgitt på hennes andre album, *The Second Barbra Streisand Album*.

## Sandy Stewarts versjon
Sangen har blitt spilt inn av Sandy Stewart og utgitt på single med «I Heard You Cry Last Night» på B-siden i 1962.

## Andre versjoner
*George Chakiris («Significant action»-versjon, på Cash Box-listen)
*Kitty Kallen (Innspilt i 1962. Nummer 18 i 1963)
*Brenda Lee
*Aretha Franklin. Utgitt på hennes album ** i 1969.
*Agnetha Fältskog. Utgitt på hennes album *My Coloring Book* i 2004.
*Dusty Springfield

## Norsk versjon
Juul Hansen har skrevet en norsk tekst. Den norske tittelen er «Vals Palett».

### Innspilling
*«Grynet» Molvig med Mats Olssons orkester. Utgitt på singlen RCA NA&nbsp;1259 i 1963.

## Referanser
Pamir Airways

**Pamir Airways** er et privat flyselskap med hovedkontor i Kabul i Afghanistan.

## Historie
Pamir Airways ble grunnlagt i mai 1995 og er det første private flyselskapet i Afghanistans historie som fikk tillatelse fra det afghanske departementet for sivil luftfart til å operere i landet. Flyselskapet er oppkalt etter en av de høyeste fjellkjedene i verden; Pamirfjellene, som ligger i Afghanistan og hele Sentral-Asia. Navnet kan oversettes som «verdens tak». 

Til å begynne med opererte Pamir Airways med et Boeing 707-320 og to Antonov An-12. I Hajj-sesongene har Pamir Airways spilt en viktig rolle i å frakte afghanske pilegrimer til Saudi-Arabia. Flyselskapet fraktet 9&nbsp;000 pilegrimer i 2004 og 15&nbsp;000 pilegrimer i 2005. 

I april 2008 ble Pamir Airways overtatt av en gruppe fremtredende afghanske næringsdrivende. For tiden er Sherkhan Farnood styreleder for flyselskapet, og han er også president for Afghanistans internasjonale handelskammer. 

## Flåte
Pamir Airways' flåte består av følgende fly (pr. 17. mai 2010):

## Destinasjoner
Pr. desember 2009 opererer Pamir Airways flygninger til følgende destinasjoner:

;Afghanistan
* Chaghcharan 
* Farah
* Faizabad 
* Herat 
* **[[Kabul]]** (hovedflyplass)
* Kandahar 
* Kunduz 
* Zaranj 
* Qala i Naw 
* Maimana
;India
* Delhi 
;Saudi-Arabia
* Jeddah 
* Riyadh 
;De forente arabiske emirater
* Dubai

## Ulykker
* Den 17. mai 2010 styrtet Pamir Airways Flight 112, et Antonov An-24, i Kotal-e Salang 100 km nord for Kabul. Flyet var på vei fra Kunduz til Kabul flyplass da det plutselig forsvant fra radaren. 

## Referanser


## Eksterne lenker
*  Pamir Airways' hjemmeside
Xie Shoukang

**Xie Shoukang** (eller Wade-Giles: *Hsieh Shou-Kang*; født 1894 i provinsen Jiangxi i Kina, død 1973) var Kinas første ambassadør til Den hellige Stol (Vatikanet).

Han ble uteksaminert fra Pekinguniversitetet med doktorgrad, og studerte senere i Frankrike og Belgia.

I 1942 ble han utnevnt til Kinas første ambassadør til Vatikanet, og han innehadde dette vervet til 1946. Han ble gjenutnevnt til samme post i 1954, da fra myndighetene på Taiwan – altså samme regjering som tidligere, men imens var Fastlands-Kina blitt kommunistisk og utropt til Folkerepublikken Kina, som brøt de diplomatiske forbindelser med Pavestolen.

Han vendte tilbake til Taiwan i 1967.

## Referanser
Vind Idrettslag

**Vind Idrettslag** er et idrettslag  fra Gjøvik stiftet 19. februar 1932. Laget holder til i bydelen Sørbyen, og tilbyr aktivitet i idrettene fotball, langrenn, terrengsykkel, mosjonsløp, basketball, amerikansk fotball, truger, bordtennis, e-sport og cheerdance.

## Anlegg

Vind IL eier et idrettsanlegg med en kunstgressbane, som ble etablert i 2011 og rehabilitert i 2022.

3. juni 2019 startet byggingen av fotballhall, flerbrukshall og servicebygg.

## Langrenn
Idrettslaget har lange langrenns tradisjoner og tidligere landslagstrener og tidligere Skipresident Erik Røste er medlem i klubben. Vind IL har arrangert Hovedlandsrennet i 1983, NM på ski i 2009 og 2023, samt Norgescupen for junior og senior i 2014.

**Norgesmestere på ski fra Vind Idrettslag:**

**Tore Sandli – f.1958**

* Hovedlandsrennet 1974 Skien kombinert

**Ole Henrik Evensen –  f.1968**

* Hovedlandsrennet 1983 Vind   
* Hovedlandsrennet 1984 Søre Ål 

**May Allergodt  - f. 1969**

* Hovedlandsrennet 1984 Søre Ål 
* Hovedlandsrennet 1985 Konnerud     

**Ola Østvold – f. 1972**

* Hovedlandsrennet 1988  Mo i Rana     

**Petter Soleng Skinstad – f. 1989**

* Jr NM 2006 Steinkjer 10 km fri teknikk
* Jr NM 2007 Vang 10 km klassisk
* Jr NM 2007 Vang 15 km fri teknikk

**Mathilde Skjærdalen Myhrvold – f. 1998**

* Jr NM 2015 Nes sprint fri teknikk
* Jr NM 2017 Voss sprint fri teknikk
* Jr NM 2018 Steinkjer 15 km klassisk
* NM 2026 Lygna 5 km klassisk

*Mathilde Skjærdalen Myrvold* deltok i Jr VM både i 2017 og 2018 der beste resultat var hhv. 5 og 6 plass i spint.

**Ansgar Evensen – f.2000**

* Hovedlandsrennet 2015 Stokke sprint klassisk
* Hovedlandsrennet 2016 Fauske sprint fri teknikk
* Jr NM  2017 Voss sprint fri teknikk
* Jr NM 2017 Harstad 10 km klassisk
* Jr NM 2018 Holmenkollen sprint klassisk
*NM 2020 Drammen sprint fri teknikk
*Junior VM 2020 Oberwiesenthal, Tyskland - VM Gull sprint

## Skihopp
Vind idrettslag har hatt gruppe for skihopp. 

Smerudbakken som lå på Dalborgen hadde tre bakkestørrelser.  Siste hopprenn ble arrangert i 1989.  

## Tabell

### Divisjonsutvikling

## Meritter
### Kretsmesterskap
* **[[6. divisjon fotball for menn|6. divisjon, Indre Østland]]:** (2021)

## Referanser

## Eksterne lenker
* 
* Gjøvik Cup - offisiell side
* Adidas Cup - offisiell side
* GOBB arena hjemmeside
Jadekeiseren

**Jadekeiseren** eller **Yudi** (kinesisk: 玉帝, pinyin: *Yù Dì*) er i folkelig kinesisk mytologi og religion (taoisme, og forsåvidt i folkelig konfucianisme) Himmelens hersker. Yudi har et stort hoff med mange ministre som regulerer menneskenes forehavender.

Jadekeiser dyrkes som gud og går for å være Himmelens høyeste prinsipp. Alle etterfølgende kinesiske keisere betraktet seg som sønner av Yu Di (Himmelsønner). Yu var ifølge legendene den første keiser av det mytiske Xiadynastiet. Han er den sjette av Kinas mytiske urkeisere, som alle æres som kulturheler og brunnleggere av den kinesiske sivilisasjon.

## Dyrkelse
Jadekeiserkulten ble særlig fremmet på 1000-tallet under Songdynastiet. Da ble det bygd mange templer og palasser til hans ære, og det var da han ble elevert til gudeskarens høygud. Han fremstilles gjerne sittende på sin trone i keiserlige dragegevandter, med en seremonitavle i hånden. Jadekeiseren er en av de tre rene (San-ch'ing) som bebor de tre rene himler. Han er etterfølger av den femte mytiske keiser, Shun.

## Litteratur
* G.J. Bellinger: *Knaurs Lexikon der Mythologie*. Weltbild, Augsburg 2001. ISBN 3-8289-4154-0
* C. Blunden, M. Elvin: *Weltatlas der alten Kulturen: China*, 2. Aufl. Christian Verlag, München 1985. ISBN 3-88472-091-0
* R. Cavendish, T.O. Ling: *Mythologie. Eine illustrierte Weltgeschichte des mythisch-religiösen Denkens*. Christian Verlag 1981. ISBN 3-88472-061-9
* F. Comte: *Mythen der Welt*, WBG, Darmstadt 2008. ISBN 978-3-534-20863-0
* Monika Tworuschka: *Religionen der Welt in Geschichte und Gegenwart*. Bertelsmann, Gütersloh 1992.
* Yang Yang: «Die Entstehung der chinesischen Jadekultur», i: *Das alte China. Menschen und Götter im Reich der Mitte. Ausstellungskatalog der Kulturstiftiung Ruhr Essen 1995*. ISBN 3-7774-6640-9
Armenia under Sommer-OL 2000

**Armenia under Sommer-OL 2000**. Tjuefem sportsutøvere, tjuetre menn og to kvinner fra Armenia deltok i ti sporter under Sommer-OL 2000 i Sydney. Det var andre gangen Armenia deltok i et sommer-OL. De kom på delt 71.-plass med en bronsemedalje.

## Medaljer

## Medaljevinnerne

## Eksterne lenker
* OL-resultater på Sports-reference.com
Armenia under Sommer-OL 2004

**Armenia under Sommer-OL 2004**. Atten sportsutøvere fra Armenia deltok i åtte sporter under Sommer-OL 2004 i Athen. Det var tredje gangen Armenia deltok i et sommer-OL, de vant ikke noen medaljer.

## Medaljer

## Eksterne lenker
* OL-resultater på Sports-reference.com
Tao Hongjing

**Tao Hongjing** (kinesisk: 陶弘景, Wade-Giles: *T'ao Hung-ching*, født i 456 i Jiangning nær dagens Nanjing i Kina; død 536 på Maoshan) var en kinesisk lærd og  alkymist fra de seks dynastiers tid. Han tjenestegjorde i forskjellige embeder i hoffene til Liu Song- og Qi-dynastiene, før han trakk seg tilbake til fjellet Maoshan. Han var den niende patriark av Shangqing-daoismen, og en av denne skoleretningens viktigste teoretikere.

## Eksterne lenker
* Kort biografi